[BREAKING] พบผู้ติดเชื้อ 70 คน บนเรือบรรทุกเครื่องบิน ทีโอดอร์ รูสเวลท์ ที่มีทหารลูกเรือ 5,000 คน
เมื่อไม่กี่ชั่วโมงที่ผ่านมา.. กัปตันของเรือบรรทุกเครื่องบิน USS Theodore Roosevelt ได้แจ้งว่า ได้ถูกจู่โจมโดยข้าศึกที่ไม่ใช่มนุษย์ แต่เป็น COVID-19 และเรียกร้องให้รัฐบาลสั่งการให้อพยพลูกเรือโดยเร็วที่สุด ในตอนนี้เรือลำนี้ได้จอดเทียบท่าอยู่ที่เกาะกวม..
1 เม.ย. 2563

[BREAKING] พบผู้ติดเชื้อ 70 คน บนเรือบรรทุกเครื่องบิน ทีโอดอร์ รูสเวลท์ ที่มีทหารลูกเรือ 5,000 คน
เมื่อไม่กี่ชั่วโมงที่ผ่านมา.. กัปตันของเรือบรรทุกเครื่องบิน USS Theodore Roosevelt ได้แจ้งว่า
ได้ถูกจู่โจมโดยข้าศึกที่ไม่ใช่มนุษย์
แต่เป็น COVID-19 และเรียกร้องให้รัฐบาลสั่งการให้อพยพลูกเรือโดยเร็วที่สุด ในตอนนี้เรือลำนี้ได้จอดเทียบท่าอยู่ที่เกาะกวม..
╔═══════════╗
Blockdit แหล่งรวมบทความวิเคราะห์
เจาะลึกแบบ deep content
ล่าสุดมีฟีเจอร์พอดแคสต์แล้ว
╚═══════════╝
“เราไม่ได้อยู่ในสงคราม ลูกเรือของเราไม่จำเป็นต้องตาย 
ถ้าเรายังรอช้า เราจะล้มเหลวในการดูแลลูกเรือที่มีค่าของพวกเรา”
เป็นข้อความจากกัปตัน Brett Crozier แจ้งต่อผู้บังคับบัญชากองทัพเรือ
ที่เป็นแบบนี้ก็เพราะว่าสถานการณ์การระบาดบนเรือมีแนวโน้มเพิ่มสูงขึ้น
ในขณะเดียวกัน บนเรือบรรทุกเครื่องบินถือเป็นพื้นที่ปิด มีพื้นที่จำกัด จึงยากต่อการจัดการ คล้ายกับเหตุการณ์ที่เกิดขึ้นบน เรือสำราญ ไดมอนด์ ปรินเซส ที่มีผู้ติดเชื้อบนเรือเป็นจำนวนมาก
พอเรื่องเป็นแบบนี้ กัปตัน Brett Crozier จึงได้ขอร้องให้มีการนำลูกเรือขึ้นบก 
เพื่อกักตัวผู้ที่ติดเชื้อ ตรวจหาเชื้อในลูกเรือที่เหลือ และทำความสะอาดฆ่าเชื้อโรคบนเรือ
โดยในตอนนี้มีลูกเรือติดเชื้อโควิด-19 แล้วกว่า 70 คน
จากลูกเรือทั้งหมด 5,000 คน
อย่างไรก็ตาม J.C. Aquilino ผู้บัญชาการกองเรือแปซิฟิกได้กล่าวว่า มันไม่ใช่เรื่องง่ายที่จะทำการเคลื่อนย้ายกำลังพลได้รวดเร็วอย่างที่กัปตัน Brett Crozier ต้องการ และไม่มีลูกเรือคนไหนที่อยู่ในอาการรุนแรง หรือใช้เครื่องช่วยหายใจ
ทั้งนี้เรือ USS Theodore Roosevelt ต้องลาดตระเวนอยู่ที่ มหาสมุทรแปซิฟิกและทะเลจีนใต้ 
แต่ตอนนี้กลับจอดอยู่ที่เกาะกวมอย่างไม่มีกำหนด เพราะจำนวนผู้ติดเชื้อนั้นเพิ่มสูงขึ้นอย่างมากทุกวัน
โดยเหตุการณ์ดังกล่าวเริ่มเกิดขึ้นหลังจากการแวะเทียบท่าที่เวียดนามเมื่อต้นเดือนมีนาคม
ซึ่งหลังจากมีการติดเชื้อก็ได้มีการกักตัวลูกเรือที่ติดเชื้อบางส่วนเท่านั้น เนื่องจากบนเรือมีพื้นที่จำกัด
ที่น่าสนใจคือ กัปตัน Brett Crozier บอกว่า หาก USS Theodore Roosevelt ต้องออกปฏิบัติการทางทหารขึ้นมา เขาก็พร้อมจะสั่งการให้ลูกเรือทุกนายกลับมาพร้อมรบอีกครั้งเพื่อกำจัดภัยคุกคามของสหรัฐฯ และชาติพันธมิตร
อย่างไรก็ตาม สิ่งที่เรือรบต้องเจอในตอนนี้
ไม่ใช่ภัยคุกคามในรูปแบบของข้าศึกที่เป็นต่างชาติ
แต่กลับเป็นเชื้อโรค ที่แม้แต่สายตาเรายังมองไม่เห็น..
ตอนนี้โคโรนาไวรัสระบาดไปทั่ว
จากเรือสำราญ สู่ เรือบรรทุกเครื่องบิน
ซึ่งต่อไปไม่แน่ว่า เราอาจได้เห็นข่าวการติดเชื้อใน เรือดำน้ำ ก็เป็นได้..
----------------------
Blockdit แหล่งรวมบทความวิเคราะห์ เจาะลึกแบบ deep content ล่าสุดมีฟีเจอร์พอดแคสต์แล้ว
----------------------
ติดตามลงทุนแมนได้ที่
Website - 
Blockdit - 
Facebook - 
Twitter - 
Instagram - 
Line - 
YouTube - 
References
-
-
-
-